b'\n_START_ARTICLE_\nCrash Bandicoot 3: Warped\n_START_SECTION_\nOpbygning\n_START_PARAGRAPH_\nCrash Bandicoot 3: Warped er et platformspil, hvor man styrer Crash og Coco Bandicoot, som skal rejse tilbage i tiden for at samle 25 krystaller fra det foreg\xc3\xa5ende spil, f\xc3\xb8r skurkene n\xc3\xa5r at g\xc3\xb8re det. Det meste af spillet finder sted i tidsmaskinen ("Time-Twisting Machine"), der fungerer som hovedomr\xc3\xa5det i spillet. Tidsmaskinen er inddelt i fem rum; kun det f\xc3\xb8rste rum er \xc3\xa5bent fra starten. Hvert rum har fem knapper, som \xc3\xa5bner portaler til forskellige baner. M\xc3\xa5let i hver bane er at finde den gemte krystal. I nogle baner findes krystallen til sidst i banen eller kan f\xc3\xb8rst f\xc3\xa5s ved at klare en udfordring. Efter at have gennemf\xc3\xb8rt alle fem baner i et rum, vil en sjette knap, som \xc3\xa5bner en portal til bossen, komme frem. Ved at besejre en boss \xc3\xa5bner det n\xc3\xa6ste rum sig. N\xc3\xa5r alle 25 krystaller er samlet og alle fem bosser er besejret, er spillet gennemf\xc3\xb8rt._NEWLINE_Crash og Coco starter spillet med fire liv. Crash og Coco mister et liv, n\xc3\xa5r de bliver ramt af en fjende eller skadet. Man kan skaffe flere liv ved at samle 100 "Wumpa-frugter" eller \xc3\xb8del\xc3\xa6gge kasser. Crash kan hoppe i luften og lande p\xc3\xa5 en fjende, spinne p\xc3\xa5 en tornado-agtig facon for at sl\xc3\xa5 fjenderne v\xc3\xa6k og glide hen ad jorden og lave et body slam for at \xc3\xb8del\xc3\xa6gge bestemte ting. Crash kan forbedre sit hop ved at besejre bosser, hvilket resulterer i kraftigere angreb eller forbedret hoppe- eller l\xc3\xb8beevne._NEWLINE_Kasser spiller en vigtig rolle i Crash Bandicoot 3: Warped og kan \xc3\xb8del\xc3\xa6gges med alle Crashs angreb. De fleste kasser indeholder Wumpa-frugter, mens andre kasser kan hj\xc3\xa6lpe Crash med at hoppe h\xc3\xb8jere, \xc3\xb8del\xc3\xa6gge kasser som ellers ikke ville kunne smadres, eller indeholder ting, som beskytter Crash mod et fjendligt angreb. Visse kasser skifter ikon og dermed ogs\xc3\xa5 indhold p\xc3\xa5 en roulette-agtig m\xc3\xa5de, og hastigheden for\xc3\xb8ges hele tiden. Hvis kasserne ikke \xc3\xb8del\xc3\xa6gges i tide, bliver de til st\xc3\xa5lkasser, som ikke kan \xc3\xb8del\xc3\xa6gges. Andre kasser sender Crash tilbage til det sted, hvor han sidst \xc3\xb8delagde den type kasse, mens nogle kasser er skadelige at r\xc3\xb8re._NEWLINE_Desuden kan diamanter i almindelige og forskellige farver samles. Diamanter gives, hvis alle kasser i en bane \xc3\xb8del\xc3\xa6gges eller et hemmeligt omr\xc3\xa5de klares. Der er i alt 44 diamanter i spillet. De farvede diamanter f\xc3\xa5s i specialbaner og f\xc3\xb8rer til hemmelige omr\xc3\xa5der. Der er fem farvede diamanter i spillet. Relikvier f\xc3\xa5s ved at gennemf\xc3\xb8re en bane, hvis krystal allerede er fundet. For at f\xc3\xa5 relikvien skal spilleren gennemf\xc3\xb8re den allerede gennemf\xc3\xb8rte bane med den p\xc3\xa5kr\xc3\xa6vede tid ("Time Trial"). For at pr\xc3\xb8ve tidsbanen skal spilleren ramme et stopur i starten af banen. Visse kasser kan hj\xc3\xa6lpe Crash med at stoppe tiden for at gennemf\xc3\xb8re banen hurtigere. Safir-, guld- og platinrelikvier kan f\xc3\xa5s afh\xc3\xa6ngig af den gennemf\xc3\xb8rte tid. De f\xc3\xb8rste fem relikvier, som spilleren vinder, giver adgang til et hemmeligt rum. Hver femte derefter \xc3\xa5bner s\xc3\xa5 en bane i det hemmelige rum. Banerne i det hemmelige rum skal vindes f\xc3\xb8r hele spillet er gennemf\xc3\xb8rt.\n_START_SECTION_\nMilj\xc3\xb8 og figurer\n_START_PARAGRAPH_\nDet meste af spillet foreg\xc3\xa5r i tidsmaskinen, som g\xc3\xb8r det muligt for figurerne at rejse til forskellige tidsaldre. Pga. det kan banerne finde sted lige fra dinosaur-tiden, hvor fjenderne er forskellige dinosaurer, til middelaldren med troldm\xc3\xa6nd og kyssende fr\xc3\xb8er til fremtidsbaner med ufo\'er, laserkanoner og robotter. Tidsaldrene fokuserer dog ogs\xc3\xa5 p\xc3\xa5 de forskellige omr\xc3\xa5der i historien, som Den Kinesiske Mur under dens opbygning, Gizapyramiderne under deres storhedstid og 50\'ernes USA med hot rods, tankstationer og spisesteder._NEWLINE_Hovedfiguren i spillet er Crash, en muteret punggr\xc3\xa6vling, som skal rejse tilbage i tiden for at forhindre Cortex i at samle krystallerne. Han bliver hjulpet af Aku Aku, en gammel heksedoktor, som beskytter og r\xc3\xa5dgiver Crash. Han bliver ogs\xc3\xa5 hjulpet af sin yngre s\xc3\xb8ster, Coco Bandicoot, som ogs\xc3\xa5 samler krystaller. Hovedskurken i spillet er Uka Uka, Aku Akus onde tvillingebror. Uka Uka blev tidligere fanget af Aku Aku, som beskytter verden mod hans ondskab. Men han blev sluppet fri af Neo Cortex, skurken i de to tidligere spil. De bliver hjulet af N. Tropy, den selverkl\xc3\xa6rede mester af tid, som har lavet tidsmaskinen. De andre skurke er Tiny Tiger, Dingodile, en halv dingo og krokodille med en flammekaster. Doktor N. Gin, en vred videnskabsmand, med et ueksploderet missil i sit hoved.\n_START_SECTION_\nHandling\n_START_PARAGRAPH_\nWarped\'s historie starter pr\xc3\xa6cis hvor historien sluttede i Crash Bandicoot 2: Cortex Strikes Back. Doctor Nitrus Brio brugte kr\xc3\xa6ften fra de 42 diamanter som Crash havde samlet, til at skyde Cortex\' rumskib med en gigantisk laserstr\xc3\xa5le. Men uventet flyver resterne af rumstationen ind i jordens atmosf\xc3\xa6re, og styrter ned i et tempel p\xc3\xa5 nogle \xc3\xb8er af oldtidsagtigt udseende. Dette \xc3\xb8del\xc3\xa6gger ruinen, og kort efter h\xc3\xb8res en ondskabsfuld latter, mens en m\xc3\xb8rk skikkelse flyver ud af ruinen og forsvinder._NEWLINE_I hvad der senere i spillet bliver kendt som N. Tropys tidsmaskine, ses Cortex kn\xc3\xa6lende for den onde skikkelse. Det viser sig at v\xc3\xa6re Uka Uka, der umiddelbart har redet Cortex fra rummet, og nu er vred p\xc3\xa5 ham over, at han har fejlet for ham to gange. Cortex skyder skylden p\xc3\xa5 Crash, men Uka Ukas t\xc3\xa5lmodighed er brugt op, og det er kun p\xc3\xa5 grund af, at Cortex indirekte satte ham fri, at han f\xc3\xa5r lov at leve. Herefter introducerer Uka Uka N. Tropy, tidens mester, og skaberen af tidsmaskinen. Da der ikke findes nogen anden kraftkilde s\xc3\xa5 stor som den krystallerne i Crash 2 gav, planl\xc3\xa6gger de at de vil rejse til krystallernes originale placeringer i tiden og tage dem der, ved hj\xc3\xa6lp af denne maskine._NEWLINE_P\xc3\xa5 N. Sanity Island, som er Crash og Cocos hjem, h\xc3\xb8res den ondskabsfulde latter endnu engang. Aku Aku er rystet, og beder alle om at skynde sig indenfor, da han f\xc3\xb8ler at en stor ondskab er kommet. I Crashs hus fort\xc3\xa6ller Aku Aku historien om, hvordan han for evigheder siden fangede Uka Uka, hans onde tvillingebror, i et underjordisk f\xc3\xa6ngsel for, at redde verden fra hans ondskab. Men nu da han atter er fri, bliver de n\xc3\xb8dt til at g\xc3\xb8re hvad som helst for at stoppe ham. Derfor finder de tidsmaskinen, og rejser til den, i et fors\xc3\xb8g p\xc3\xa5 at redde verden atter engang._NEWLINE_Efter at have bek\xc3\xa6mpet N. Tropy er der ikke l\xc3\xa6ngere nogen, der har kontrol over tidsmaskinen, hvilket g\xc3\xb8r den ustabil. Efter at have skaffet alle krystallerne og bek\xc3\xa6mpet Cortex, falder Cortex ned i tidsmaskinens kernerum. men selvom Cortex helst ville give op, tr\xc3\xa6kker Uka Uka ham med tilbage, da han stadigv\xc3\xa6k har en chance for at vinde, p\xc3\xa5 grund af diamanterne._NEWLINE_Men efter at Crash yderligere f\xc3\xa5r samlet alle diamanterne, ender Cortex endnu engang med et nederlag, og falder igen ned i kernerummet. Denne gang er kernen dog blevet s\xc3\xa5 ustabil at tidsmaskinen begynder at falde fra hinanden. Cortex og Uka Uka bliver suget ind i kernen, mens Crash, Coco, og Aku Aku undslipper i god behold. Herefter ses Cortex og N. Tropy der er blevet omdannet til babyer, k\xc3\xa6mpe om Uka Uka, i et forhistorisk omr\xc3\xa5de.'